
ГЛАВА ПЪРВА

Общи положения
Чл.1 С този правилник се урежда организацията на труда в ДГ „Радост”.

Чл.2 Правилникът конкретизира правата и задълженията на работниците и служителите и на работодателя по трудовите правоотношения.

Чл.3 В правилника са формулирани общите изисквания към членовете на трудовия колектив, като същите се задължават да изпълняват изискванията за трудовата дисциплина. Конкретните изисквания са определени в длъжностни характеристики.

Чл.4 Органите на синдикалните организации имат право да участват в подготовката на проекти на всички вътрешни правилници и наредби, които се отнасят до трудовите отношения, за което директора задължително ги поканва.
ГЛАВА ВТОРА

Възникване и изменение на трудовото правоотношение 

Раздел І – ТД 

Чл.5 ТД се сключва между работника или служителя и работодателя.

Чл.6 ТД се сключва в писмена форма и се подписва от двете страни в два екземпляра, единия от които остава в градината, а другия се връчва незабавно срещу подпис на работника.

Чл.7 При сключване на ТД директора запознава работника или служителя с трудовите задължения, произтичащи от заеманата длъжност или изпълняваната работа.

Чл.8 Документите, които са необходими за сключване на ТД са:

1. Молба свободен текст

2. Професионална автобиография

3. Лична карта или друг документ за самоличност

4. Документ за придобито образование, специалност, квалификация, правоспособност, научно звание или ПКС

5. Документ за стаж по специалността – за педагогическите кадри; трудова книжка или препис – извлечение от трудовия стаж

6. Документ за медицински преглед при първоначално постъпване на работа

7. Свидетелство за съдимост

8. Препоръка или характеристика от работното място, което са заемали

Чл.9 Трудовото правоотношение между страните се създава от момента на сключването на ТД и те са длъжни да изпълняват задълженията си по него.

Чл.10 Началото на изпълнението, времетраенето и съдържанието на ТД се уреждат съобразно КТ.

Чл.11 Съдържанието на ТД се определя от:

1. Действащото законодателство и КТ
2. Индивидуалния трудов договор

Чл.12 С ТД се определя мястото и характера на изпълняваната работа и трудовото възнаграждение.

Чл.13 Съдържанието на ТД включва условията, които определят правата и задълженията на работника или служителя и тези на директора.

Чл.14 Условията на ТД са законови – тези, които са отразени в КТ и други нормативни документи – място и характер на работата, предмет на дейност, обем на работа, условия на труд и трудови възнаграждения.

  1.Предметът и обхвата на дейността се определят със съответната  длъжностната характеристика. 

 Чл.15 Трудови договори се сключват при условията и реда на КТ.
ПРЕКРАТЯВАНЕ НА ТРУДОВО ПРАВООТНОШЕНИЕ 

Чл.16 С прекратяване на ТД престава да съществува трудово правоотношение.

Чл.17 Прекратяване на ТД се извършва при спазване разпоредбите на КТ.

Чл.18 Прекратяването на ТД става с писмена заповед от Директора, в която е отразено основанието на съответния член от КТ, въз основа на който става прекратяването. 

Чл.19 Издадената заповед се връчва лично на работника или служителя.

Чл.20 Причините за прекратяване на ТД и датата се вписват в трудовата книжка на работника или служителя.

Чл.21 При прекратяване на трудовото правоотношение директорът или упълномощеното лице предава незабавно трудовата книжка на работника или служителя.

Чл.22 Ако трудовата книжка не може да бъде връчена лично, Директора я изпраща по пощата с препоръчано писмо с обратна разписка.

Чл.23 Парични обезщетения при прекратяване на трудовото правоотношение се изплаща при спазване на законовите разпоредби на КТ.
  Чл.24 При прекратяване на трудовото правоотношение с работник или служител на основание чл.328, ал.1, 2, 3, 5 и чл.330, ал.2, т.6 от КТ задължително се спазват разпоредбите на чл.333 от КТ и Наредба № 5 за болестите, при които работниците боледуващи от тях, имат особена закрила съгласно чл.333, ал.1 от КТ.
Раздел ІІ

Процедура и методи за подбор на учителските кадри

Чл.25 Назначаването на педагогически кадри се извършва при спазване на КТ и ЗПУО на  МОН.

Чл.26 Учителска длъжност се заема от лица с висше образование по специалност от професионално направление съгласно Класификатора на областите на висше образование и професионалните направления и професионална квалификация „учител”.

Професионалната квалификация „учител“ се придобива в системата на висшето образование:

1.едновременно с обучението за придобиване на висше образование на образователно-квалификационна степен и съответната й професионална квалификация и се удостоверява с диплома за висше образование;

2.след дипломирането-чрез обучение и полагане на държавен изпит и се удостоверява със свидетелство

Държавните изисквания за придобиване на професионалната квалификация „учител” се определя с наредба на Министерски съвет.

Чл.27 Не може да заема длъжност на педагогически специалист лице, което:
1. Е осъждано за умишлено престъпление от общ характер независимо от реабилитацията;
2. Е лишено от право да упражнява професията;

3. Страда от заболявания и отклонения, които застрашават живота и здравето на децата, определени с наредба на министъра на здравеопазването, съгласувано с министъра на образованието и науката.
Чл.28 Подборът на кадрите се извършва чрез подбор по документи – проучване на определен списък от документи, поставени от кандидатите за заемане на учителска длъжност и събеседване.

Чл.29 Директорът обявява свободните места в бюрото по труда и в РУО на МОН в тридневен срок от овакантяването им.

Чл.30 Обявата на директора трябва да съдържа:

1. Точно наименование и адрес на градината

2. Свободната щатна длъжност

3. Изисквания за заемане на длъжността, съобразно придобитото образование, професионална квалификация и правоспособност, определени от чл.213,ал5,6,7 на ЗПУО
4. Изисквания към кандидата съобразно разпоредбата на чл. 215, ал.1 от ЗПУО.

5. Началният и крайния срок за подаване на документите.

Раздел ІII
Изменение на трудовото правоотношение

Чл.31 Предмет на изменение на ТД може да бъде всяка договорна клауза с писмено съгласие между страните.

Чл.32 Директорът може едностранно да увеличава трудовото възнаграждение на работника или служителя.

Чл.33 При изменение на трудовото правоотношение се спазват разпоредбите на чл.118 и чл.119 от КТ.

Чл.34  Директорът може да бъде командирован от началника на РУО на МОН след съгласуване с финансиращия орган.

Чл.35 При командироване на работници и служители се спазват разпоредбите на КТ и Наредба за командировките в страната.
ГЛАВА ТРЕТА

ОСНОВНИ ЗАДЪЛЖЕНИЯ НА СТРАНИТЕ ПО ТРУДОВОТО

 ПРАВООТНОШЕНИЕ

Раздел І 

Задължения на работодателя

Директор

Чл.36 Длъжен е да осигури на педагогическия и не педагогическия персонал необходимите условия за изпълнение на работата по трудовото правоотношение, за която са се уговорили, като осигури:

1. Работата, която е определена при възникване на трудовото правоотношение

2. Работно място и условия в съответствие с характера на работата по трудовото правоотношение

3. Здравословни и безопасни условия на труд

4. Кратка характеристика или описание на работата

5. Указание за реда и начина на изпълнение на трудовите задължения и упражняване на трудовите права, включително запознаване с правилата за вътрешния трудов ред и с правилата за здравословни и безопасни условия на труд.

Чл.37 Длъжен е да пази достойнството на работника или служителя по време на изпълнение на работата по трудовото правоотношение.

Чл.38 Длъжен е да изплаща в установените срокове на членовете на трудовия колектив уговореното възнаграждение за извършената работа и да ги осигури за всички осигурителни социални рискове съгласно условия и по ред, установени в отделен закон.

Чл.39 Длъжен е да създаде условия на учителите да повишават професионалната си квалификация в организирани форми на обучение и чрез самостоятелна подготовка.

Чл.40 Директорът на ДГ, като орган на управление:

1. Организира и контролира  цялостната дейност на институцията в съответствие с правомощията, определени с държавния образователен стандарт за статута и професионалното развитие на учителите, директорите и другите педагогически специалисти. 

2. Спазва и прилага държавните образователни стандарти.
3. Осигурява безопасни условия на възпитание, обучение и труд

4. Представлява институцията пред органи, организации и лица и сключва договори с юридически и физически лица по предмета на дейност в съответствие с предоставените му правомощия

5. Разпорежда се с бюджетните средства

6. Сключва и прекратява трудови договори с учителите, пом. възпитателите, служителите и работниците

7. Съдейства на компетентните органи за установяване на допуснати нарушения

8. Контролира и отговаря за правилното водене и съхраняване на задължителната документация и съхранява учебната документация

9. Осигурява условия за здравно – профилактична дейност

10. Изготвя длъжностно разписание на персонала и утвърждава по-именно разписание на длъжностите и работните заплати

Чл.41 Като председател на педагогическия съвет, директора осигурява изпълнение на решенията му.

Раздел ІІ

Права и задължения на педагогическите специалисти и помощно-обслужващия персонал
Чл.42 Педагогическите специалисти имат право да :

1. бъдат зачитани правата и достойнството им. 

2. Да определят методите средствата за провеждане на образователния процес съобразно принципите и целите, определени в ЗПУО
3. Да участват във формирането на политиките на детската градина;

4. Да получават професионална подкрепа в процеса на изпълнение на служебните си задължения;

5. Да повишават квалификацията си;

6. Да бъдат поощрявани и награждавани;

7. Членува в професионални организации и да взема участие в работата на регионалните и националните им органи;

8. Да получава информация за делата на Детската градина;

9. Получава защита по КТ;

Чл.43. Учители постигнали високи резултати при възпитанието и обучението на децата, се поощряват с грамота и предметни награди, а чрез медиите дейността им се популяризира за получаване на обществено призвание.
Чл.44 При изпълнение на служебните си задължения педагогическите специалисти имат право на представително облекло за всяка календарна година при условия и ред определени в наредба, издадена от министъра на образованието и науката, съгласувано с министъра на финансите

Чл.45 Педагогическите специалисти, които работят в малко населено място извън местоживеенето си, имат право на възстановяване на извършените от тях разходи за транспорт от местоживеенето им до местоработата и обратно.

Чл.46 При прекратяване на трудовото правоотношение с педагогически специалисти, които през последните 10 години от трудовия си стаж са заемали длъжност на педагогически специалисти в ДГ се изплаща по-голям размер на обезщетението по чл.222 от КТ в размер на 11,5 брутни работни заплати.

Чл.47 На педагогическите специалисти се дължи почит и уважение от децата, родителите, административните органи и обществеността.

Чл.48 Педагогическите специалисти имат следните задължения:
1.Изпълняват задълженията си, определени от КТ, в нормативните актове в системата на НП и в длъжностните характеристики.

2.Да осъществяват обучение и възпитание на децата в съответствие с държавните образователни стандарти;
3. Опазват живота и здравето на децата по време на образователно – възпитателния процеси на други дейности организирани от институцията;

4. Да зачитат правата и достойнството на децата и другите участници в предучилищното образование и да сътрудничат и партнират със заинтересованите страни;

5.Да поддържат и повишават квалификацията си, съобразно политиките за организационно развитие на ДГ и специфичните потребности на децата, с които работят с цел подобряване качеството на образованието им.

6.Изпълнява решенията на ПС, както и препоръките на контролните органи на РИО на МОН

Чл.49  Уведомява директора при отсъствие от работа по здравословни причини и представя болничен лист в срок от 3 работни дни.

Чл.50 Предварително писмено уведомява директора при извеждане на децата извън сградата на ДГ на наблюдения, изложби, концерти, екскурзии и др., и в еднодневен срок представя на директора отчет за извършената работа.

Чл.51 Забранено е на учителите да организират дейности с децата на политическа, религиозна и етническа основа.

Чл.52 Учителите са длъжни да спазват изготвените и утвърдени от директора графици в градината.

Чл.53 Освен случаите определени в ЗПУО, педагогическите специалисти не може да извършват срещу заплащане обучение или подкрепа по смисъла на чл.178,ал.1,т. 2-7,14 ичл.187,ал1,т.2 и 4 на деца с които работи в ДГ, ако това заплащане е от името и за сметка на децата ,включително със средства на училищното настоятелство.
Чл.54 В едномесечен срок от началото на всяка учебна година педагогическият специалист подава пред работодателя декларация относно обстоятелството дали срещу заплащане от името и за сметка на децата през преходната учебна година е извършил обучение или подкрепа по смисъла на чл.178,ал.1,т. 2-7,14 ичл.187,ал1,т.2 и 4 на деца и че това са били деца с които педагогическият специалист е работил в ДГ в същия период.

Чл.55 При установяване на нарушение по чл. 53, както и в случаите на неподаване на декларация или при подаване на декларация с невярно съдържание педагогическите специалисти носят дисциплинарна отговорност по реда на Кодекса на труда.

Помощен и обслужващ персонал

Чл.56 Основните задължения по трудовото правоотношение се уреждат съгласно КТ, Длъжностните характеристики, Правилника за дейността на градината, ЗПУО и държавните стандарти.

Чл.57 При изпълнение на работата, за която са се уговорили, работниците и служителите са длъжни:

1. Спазват установената трудова дисциплина и да изпълняват работата, за която са се уговорили.
2. Да се явяват навреме на работа и да бъдат на работното си място до края на работното време.
3.  Да се явяват се на работа в състояние, което им позволява изпълнение на възложените задачи.
4. Да не употребяват алкохол и други упойващи вещества през работно време.
5. Използват цялото работно време за изпълнение на възложените задачи.
6. Спазват техническите и технологическите правила, Правилника за осигуряване на безопасни условия на възпитание, обучение и труд, Правилника на ДГ и други законни нареждания на директора.
7. Пазят грижливо имуществото в ДГ и материално – техническата база, както и да пестят разходването на ел. енергия, вода, отопление и други материали.
8. Да пазят името на градината, да не уронват нейния авторитет и престиж, да не злоупотребяват с доверието на работодателя и да не разпространяват поверителни за него сведения.
9. Съгласуват работата си и да оказват взаимно помощ и съдействие.
10. Изпълняват всички други нареждания, произтичащи от нормативните актове и от характера на работата.

Чл.58 Работниците и служителите имат право:

1. На своевременна, достоверна и разбираема информация, относно дейността и делата в ДГ.
2. Да изисква от работодателя обективна и справедлива характеристика за професионалните си качества и резултатите от трудовата си дейност или обективна и справедлива препоръка при кандидатстване за работа при друг работодател.

ГЛАВА ЧЕТВЪРТА
ВЪТРЕШНА ОРГАНИЗАЦИЯ НА ДЕЙНОСТТА - ЗБУТ, СОЦИАЛНО – БИТОВО И КУЛТУРНО ОБСЛУЖВАНЕ, ПРОПУСКВАТЕЛЕН РЕЖИМ И ПРОФЕСИОНАЛНА И КОЛЕГИАЛНА ЕТИКА  

Чл.59 Директорът е длъжен да осигури здравословни и безопасни условия на възпитание, обучение и труд като:

1.Разработи и утвърди правила за осигуряване на безопасни условия на труд.
2.Утвърди Правилник за осигуряване на безопасни условия на възпитание, обучение и труд.
3.Организира провеждането на видовете инструктажи с педагогическия и не педагогическия персонал.
  4.Осигури санитарно – битово и медицинско обслужване.

Чл.60 Директорът взема мерки за предотвратяване на трудовите злополуки в градината, установява станала злополука, уведомява съответните органи и в тридневен срок съставя акт за трудовата злополука.

Чл.61 Работниците и служителите са длъжни да спазват утвърдените от директора правилници, наредби, указания, правила, инструкции, инструктажи и др., свързани с безопасните условия на труд.

Чл.62 За осигуряване на безопасни условия на възпитание, обучение и труд до началото на учебната година се изготвят следните планове:
1. Комисията по безопасност на движението, охрана на труда и защита при природни и други бедствия.
2.За действието на персонала при евакуацията на децата при възникване на пожар. 

3.За действието на персонала при евакуацията на децата при земетресение, тренировка и практическо занимание.
4.За осигуряване на нормален учебен процес през зимата.

Чл.63 За организиране и провеждане на дейностите по създаване и поддържане на безопасни и здравословни условия на възпитание, обучение и труд в градината са изградени:

1.Комисия по безопасност на движението, охрана на труда и защита от природни бедствия

2.ГУТ
3.Комисия по хигиена и здравословно хранене.
4.Други /изграждат се при необходимост/.

Чл.61 Средствата за СБКО се осигуряват от работодателя.

Чл.62 Начинът на използване и разпределяне на средствата за СБКО се определя с решение на общото събрание на педагогическия и не педагогическия персонал за срок от една календарна година.

Чл.63 Общото събрание се провежда през м. Януари на текущата година.

Чл.64 Работното облекло се осигурява на следните работници, при които условията на работа налагат да се запази личното им облекло:

  1. помощник възпитатели; готвач; помощник–готвач; домакин; перач;  огняри и медицински персонал.

Чл.65 Гореизброените работници се задължават по време на изпълнение на трудовите си задължения да използват предоставеното им работно облекло.

Чл.66 Загубеното, унищожено или повредено работно облекло при изтичане срока за износване не по вина на работника или служителя се подменя с ново. Това се установява с протокол, съставен от длъжностните материално – отговорни лица и представител на ръководството.

Чл.67 При загубване или унищожаване на работното облекло по вина на работника, градината го снабдява с ново и търси имуществена отговорност за остатъчната стойност на загубеното или унищожено облекло съгласно разпоредбите на КТ.

Чл.68 Не се допуска компенсация в пари за неизползвано или несвоевременно предоставено работно облекло.

Чл.69 Работно облекло след изтичане на срока не подлежи на връщане.

Чл.70 При прекратяване на трудовото правоотношение с работника или служителя, последните връщат на градината зачисленото им работно облекло. Тези които, не върнат работното облекло, заплащат стойността за срока на доизносването му.

Чл. 71 С цел опазването здравето и живота на децата, опазване и охрана на МТБ :

1.Приема на децата се осъществява от централен градински  вход.
2.Обектът се отключва сутрин в 6,00 часа от пом.възпитатели  държащи ключовете за дворни и входни врати и по същия начин се заключва в 18,00 ч.

3.Дворната врата за снабдяване с хранителни продукти се отваря в 6,00 ч. от пом.готвача и се затваря в 14,30 ч. пак от него.

4. Вратата на кухненския блок да се държи винаги затворена. Не се допуска влизане или преминаване на други лица освен пом.персонал, домакина, директора и медицинската сестра.

5.Забранява се допускането на непознати лица, носенето на обемисти предмети, контакти с децата.

6.Телефонът се използва за служебни цели.

При констатиране на нередности всеки е длъжен да информира, директор, домакин, органите на МВР.

Чл.72 Всеки член на колектива  и защитава личното достойнство, правата и индивидуалността на всяко дете и неговото семейство.

Чл.73 Не нарушава правата и накърнява личното достойнство на детето.

Чл.74 Спазва професионалната и колегиална етика.

Чл.75 Работи за утвърждаване на възпитателно-образователната работа в ДГ.

ГЛАВА ПЕТА
ОРГАНИЗАЦИЯ НА РАБОТНО ВРЕМЕ, ПОЧИВКИ И ОТПУСКИ 
Раздел І 

Персонал

Чл.76  Персоналът в ДГ „Радост” е с утвърдено щатно разписание, както следва:

Директор                                1
Главен учител                        1

Старши учител                       5
Учител                                     4
Учител музика                        1

Касиер – домакин                   1                
Готвач                                      1

Помощник – готвач                1

Помощник – възпитател        5
Работник-кухня                       1

Огняр                                        1

                              Общо:   22
Раздел ІІ 

Работно време и Почивки

Чл.77 Работното време на Директора е 8 ч. дневно.

Чл.78 Работното време на учителите е 8 ч. дневно.
/1/ В рамките на установеното работно време учителите са длъжни да бъдат в ДГ за: 

1.Изпълнение задължителната норма преподавателска заетост, съгласно държавните стандарти.
2.Участие в Педагогически съвети и провеждани оперативки.
3. Групови и общи родителски срещи.
4.Сбирки на методически обединения и сбирки на комисиите в ДГ.
5.Провеждане на възпитателна работа.
6.Срещи с родителите.
7. /1/ Други задачи възложени за изпълнение от директора и произтичащи от заеманата длъжност.
/2/ След изпълнение на изброените в ал.1 задачи учителите могат да бъдат извън ДГ за подготовка и самоподготовка за учебния процес.

Чл.79 ДГ „Радост” работи през цялата година на петдневна работна седмица, дневно от 6,00ч. до 18,00ч. Работата в ДГ „Радост” се организира на две смени. Редуването на смените за педагогическият,  и помощен персонал се осъществява ежедневно. Работното време започва от момента на постъпване на служителят на работното му място.  Педагогическият, медицински и не педагогически персонал са с работно време както следва:

	Директор


	Редовна смяна

Почивка


	 8,00 ч. – 16,30 ч.

12,00 ч. – 12,30 ч.

	Учители


	І смяна 

Почивка


	 7,00 ч. – 13,30 ч.

11,30 ч. – 12,00 ч.

	
	ІІ смяна 

Почивка


	11,30 ч. – 18,00 ч.

13,00 ч. – 13,30 ч. 

	Помощник - възпитатели
	І смяна

Почивка


	6,00 ч. – 14,30 ч.

13,00 ч. – 13,30 ч.

	
	ІІ смяна 

Почивка 


	9,30 ч. – 18,00 ч. 

13,00 ч. 13,30 ч.

	
	Дневна смяна 

Почивка 


	8,00 ч. – 16,30 ч.

13,00 ч. – 14,30 ч.

	Учител музика 
	Редовна смяна 

Почивка 


	8,00 ч. – 13,30 ч.

11,30 ч. – 12,00 ч

	
	
	

	Медицинска сестра
	Редовна смяна 

Почивка 


	7,30 ч. – 16,00 ч.

13,00 ч. – 13,30 ч.

	Касиер – домакин 

ЗАС
	Редовна смяна 

Почивка 


	6,00 ч. – 14,30 ч. 

12,30 ч. – 13,00 ч. 

	Главен готвач и помощник - готвач
	І смяна 

Почивка 


	6,00 ч. – 14,30 ч. 

12,30 ч. 13,00 ч.

	Работник-кухня 


	І смяна 

Почивка 
	6,00 ч. – 14,30 ч. 

12,30 ч. – 13,00ч.

	Огняр 
	Отоплителен сезон

Почивка

Летен сезон 

Почивка 


	6,00 ч. – 14,30 ч.

12,30 ч. – 13,00 ч.

6,00 ч. – 14,30 ч.

12,30 ч. – 13,00 ч.


На всеки работещ, в рамките на работното време, се предоставят две физиологични почивки по 15.мин.
Чл.80 Почивките в работния ден се ползват при спазване на изискванията на раздел ІІІ от КТ и Наредба за работно време и  почивки.

Чл.81 Педагогическият, медицинския и не педагогическият персонал, който е на 8 – часов работен ден, ползва 30 мин. почивка, която не се включва в работното време и се ползва в регламентираното време.

Чл.82 Празничните дни през учебната година се ползват съгл. чл.154 от КТ.

Раздел ІІІ

Отпуски

Чл.83 Отпуските на педагогическия и не педагогическия персонал се определят и се ползват при спазване на разпоредбите на КТ и Наредба за работното време, почивките и отпуските.

Чл.84 Директорът ползва платен годишен отпуск в размер на 56 работни дни, от които по чл.155 от КТ и чл.24 ал.1 от Наредба за работно време, почивки и отпуски – основен платен 48 работни дни и допълнителен платен - 8 работни дни, във връзка с чл. 156 „А” от КТ.

Чл.85 /1/Учителите ползват платен годишен отпуск в размер на 56 работни дни, от които на основание чл.155 от КТ и чл.24 ал.1 от Наредба за работно време, почивки и отпуски – основен платен 48 работни дни и допълнителен платен – 8 работни дни във връзка с чл. 156 „А” от КТ.

          /2/Платеният годишен отпуск на учителите се ползва през ваканциите, като по изключение, когато има важни причини може да се ползва и през учебно време.
Чл.86 Платеният годишен отпуск на не педагогическия персонал е в размер на 28 работни дни, от които по чл.155 от КТ – основен платен 20 работни дни и допълнителен платен 8 работни дни  във връзка с чл.156 „А” от КТ.

ГЛАВА ШЕСТА
ТРУДОВА ДИСЦИПЛИНА – ДИСЦИПЛИНАРНИ НАРУШЕНИЯ И НАКАЗАНИЯ, ИМУЩЕСТВЕНА ОТГОВОРНОСТ 
Чл.87 За редовно неизпълнение на професионалните си задължения, нарушения на трудовата дисциплина, Правилника на ДГ и Правилника за вътрешния ред, работниците и служителите носят дисциплинарна отговорност и се наказват съгласно КТ.

Чл.88 Нарушение на трудовата дисциплина е и неизпълнение на задълженията, произтичащи от длъжностните характеристики, ЗПУО и чл.187 от КТ.

Чл.89 За нарушение на трудовата дисциплина се налагат дисциплинарни наказания съгласно чл. ІХ, раздел ІІІ от КТ.

Чл.90 Работодателят, педагогическия и не педагогическия персонал носят имуществена отговорност съгласно КТ, законовите разпоредби в страната и нормативната база за системата на НП.

Чл.91 Другите видове обезщетения се изплащат на директора, педагогическия и не педагогическия персонал при спазване на гл. ХІ, раздел ІІІ на КТ и Постановление № 31 на МС от 11.02.94 г. за увеличаване в някои случай на размера на обезщетенията по чл.222, ал.3 от КТ, ДВ бр.16 от 94 г., допълн. в бр.60 / 96 г. 
ПРОФЕСИОНАЛНА КВАЛИФИКАЦИЯ, ТРУДОВО ВЪЗНАГРАЖДЕНИЕ
Чл.92 Учителите имат право на участие в квалификационни форми, за професионално развитие и израстване, и методически изяви.

Чл.93 Договор за повишаване на квалификацията и за преквалификацията се сключва между директора и членовете на педагогическия и не педагогическия колектив на основание чл.234 от КТ.
Чл.94 Трудовото възнаграждение се изплаща в пари лично на работника или служителя по ведомост, авансово или окончателно всеки месец на два пъти, както следва:

1.Аванс до 25 – то число на текущия месец

2.Заплата до 15 – то число на месеца, следващ месеца, за който са начислени
Чл.95 Размерът на трудовото възнаграждение се определя съгласно Наредба № 1/04.01.2010г. на МОН за определяне на работни заплати на персонала  в звената от системата на НП.
Чл.96 Нормите на задължителна преподавателска заетост на педагогическия персонал се определят с Наредба №3/18.02.2008 г. за нормите за задължителна преподавателска заетост и численост на персонала в системата на НП.
Чл.97 Допълнителните и други трудови възнаграждения на трудовия колектив се изплащат при спазване на гл. ХІІ, раздел ІІІ от КТ и Наредба №1/04.01.2010г. за работните заплати  на персонала в звената от системата на НП.
Чл.98  Възнаграждение за допълнителен труд се получава само след сключен допълнителен трудов договор между директора и работника или служителя по чл.110 от КТ.

Чл.99 Членовете на трудовия колектив на ДГ получават три пъти годишно допълнително възнаграждение – за Коледа, за 24 Май и за 15 – ти Септември.
ДОПЪЛНИТЕЛНИ,
ПРЕХОДНИ И ЗАКЛЮЧИТЕЛНИ РАЗПОРЕДБИ

1. Трудовият колектив в ДГ се разделя на педагогически  специалисти и непедагогически персонал.

2. Работниците и служителите в ДГ имат право да образуват синдикални организации, които сами изработват и приемат свои устави и правила, организират своето управление и определят своите функции.

3.Директорът съдейства и създава условия за осъществяване дейността на Синдикалната организация /СО/.

4.Общото събрание /ОС/ се състои от всички работници и служители в градината и само определя реда на своята работа. ОС е редовно, когато на него присъстват повече от половината от работниците и служителите и приема решенията си с обикновено мнозинство от присъстващите.

5. Педагогическият съвет /ПС/ е колективен орган за управление и неговия състав и функции са определени със ЗПУО. 
6. Този Правилник се издава от Директора на ДГ на основание чл.181 от  КТ   в съответствие със съществуващата нормативна уредба.

7.Разпоредбите на ПВТР не противоречат на нормативните актове.
8.Неотменна част от настоящия Правилник са КТ, ЗПУО и държавните стандарти,    съответните Длъжностни характеристики.
9.Действието на настоящия Правилник се разпростира по отношение на ръководството на градината, педагогическия и не педагогически персонал.

10.Директорът запознава целия колектив с настоящия Правилник.

11.Неизпълнението на Правилника за ВТР е нарушение на трудовата дисциплина. За нарушение на ПВТР се счита всяко неизпълнение на задълженията посочени в Правилника. При констатиране на такива ръководството определя наказанията съгласно действащите към момента разпоредби на КТ.

12.Контролът по изпълнението на Правилника се възлага на Директора    и ръководството на градината.

13.С този Правилник е запознат целия колектив на ДГ и влиза в сила от 16.09.2024г.
Правилникът за ВТР е приет на педагогически съвет № 1/ 15.09.2025 г.

